CELEX: 62015CN0088
Language: hr
Date: 2015-02-20 00:00:00
Title: Predmet C-88/15 P: Žalba koju je 20. veljače 2015. podnio Ferriere Nord SpA protiv presude Općeg suda (osmo vijeće) od 9. prosinca 2014. u predmetu T-90/10, Ferriere Nord protiv Komisije

4.5.2015   
            
            
               HR
            
            
               Službeni list Europske unije
            
            
               C 146/23
            
         Žalba koju je 20. veljače 2015. podnio Ferriere Nord SpA protiv presude Općeg suda (osmo vijeće) od 9. prosinca 2014. u predmetu T-90/10, Ferriere Nord protiv Komisije
   (Predmet C-88/15 P)
   (2015/C 146/30)
   Jezik postupka: talijanski
   
      Stranke
   
   
      Žalitelj: Ferriere Nord SpA (zastupnici: W. Viscardini, G. Donà, odvjetnici)
   
      Druga stranka u postupku: Europska komisija
   
      Žalbeni zahtjev
   
   Od Suda se zahtijeva da:
   
               —
            
            
               u prvome redu, ukine presudu Općeg suda (osmo vijeće) od 9. prosinca 2014. donesenu u predmetu T-90/10, u dijelu u kojem je njome odbijen glavni zahtjev društva Ferriere Nord koji je imao za cilj poništenje u cijelosti Odluke Europske komisije od 30. rujna 2009. C(2009) 7492 final, kako je izmijenjena i dopunjena Odlukom Europske komisije od 8. prosinca 2009. C(2009) 9912 final;
            
         
               —
            
            
               posljedično, poništi spomenute Komisijine odluke;
            
         
               —
            
            
               podredno, ukine presudu Općeg suda (osmo vijeće) od 9. prosinca 2014. donesenu u predmetu T-90/10, u dijelu u kojem je njome odbijen podredni zahtjev društva Ferriere Nord koji je imao za cilj djelomično poništenje Odluke Europske komisije od 30. rujna 2009. C(2009) 7492 final, kako je izmijenjena i dopunjena Odlukom Europske komisije od 8. prosinca 2009. C(2009) 9912 final, i da stoga smanji izrečenu novčanu kaznu;
            
         
               —
            
            
               posljedično, djelomično poništi spomenute Komisijine odluke i da stoga donese odluku o dodatnom smanjenju (u odnosu na ono koje je Opći sud već primijenio) sankcije koja je izrečena.
            
         
               —
            
            
               u svakom slučaju, naloži Europskoj komisiji snošenje troškova prvostupanjskog i drugostupanjskog postupka.
            
         
      Žalbeni razlozi i glavni argumenti
   
   
               I –
            
            
               Očito iskrivljavanje radnji, činjenica i dokaza u pogledu toga da Komisija nije nadležna sankcionirati društvo Ferriere Nord – Nezakonito nepostojanje utvrđenja očitih kontradiktornosti u obrazloženju Komisijine odluke i nepostojanje obrazloženja – Povreda osnovnih pravila o teretu dokazivanja.
            
         
               II –
            
            
               Povreda čl. 27. Uredbe 1/2003 (1) zbog propuštanja slanja prethodne obavijesti o novoj „utvrđenoj činjenici” – Povreda načela legitimnih očekivanja – Očito iskrivljavanje radnji, činjenica i dokaza – Povreda prava na obranu – Nepostojanje obrazloženja – Povreda prava na saslušanje pred službenikom za saslušanje.
            
         
               III –
            
            
               Povreda internog poslovnika Komisije (i, stoga, primarnog i sekundarnog prava Unije u području višejezičnosti) nakon završnog izvješća službenika za saslušanje na vjerodostojnom jeziku u pogledu odluke koju je 30. rujna 2009. donio kolegij povjerenika.
            
         
               IV –
            
            
               Trajanje sudjelovanja društva Ferriere Nord u zabranjenom sporazumu – Pogreške koje se tiču prava u ocjeni činjenica: iskrivljavanje dokaza – Povreda općih načela u pogledu tereta dokazivanja i načela in dubio pro reo – Kontradiktorno obrazloženje.
            
         
               V –
            
            
               Povreda načela proporcionalnosti u određivanju osnovnog iznosa novčane kazne primijenjenog na društvo Ferriere Nord u pogledu težine i trajanja zabranjenog sporazuma – Povreda načela jednakog postupanja – Nepostojanje obrazloženja.
            
         
               VI –
            
            
               Očita pogreška u izračunu (ili barem očita nepreciznost) smanjenja novčane kazne priznatog društvu Ferriere Nord – Pogrešno izvršavanje neograničene nadležnosti proširene na meritum – Nepostojanje obrazloženja.
            
         
               VII –
            
            
               Nezakonitost povećanja osnovnog iznosa novčane kazne zbog ponavljanja povrede pravâ na obranu.
            
         
               VIII –
            
            
               Nezakonitost povećanja osnovnog iznosa novčane kazne zbog ponavljanja propuštanja roka.
            
         
               IX –
            
            
               Nezakonitost povećanja osnovnog iznosa novčane kazne zbog ponavljanja povrede načela proporcionalnosti.
            
         
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL L 1, str. 1.) (SL, posebno izdanje na hrvatskom jeziku, poglavlje 8., svezak 1., str. 165.).